Prima pilulă contraceptivă masculină, rezultate semnificative la testele pe șoareci.
O pilulă contraceptivă pentru bărbați ar putea fi testată la finalul anului. Aceasta a prezentat o eficacitate de 99% în testele realizate pe şoareci. Cercetătorii spun că nu a provocat efecte secundare. Pilula pentru bărbați ar putea fi comercializată peste cinci ani.
Sarcina-i revine bărbatului. O pilulă contraceptivă pentru bărbați a prezentat o eficacitate de 99% în testele realizate pe şoareci.Echipa de cercetători de la Universitatea Minnesota din Statele Unite, care a dezvoltat pilula, susține că nu a provocat efecte secundare vizibile şi ar putea fi testată pe oameni până la sfârşitul acestui an. Pilula pentru bărbați nu se bazează pe hormoni, cum e cea pentru femei, pentru că astfel ar aduce efecte precum creşteri în greutate și ale nivelului de colesterol, dar și episoade de depresie.Pilula non-hormonală vizează o proteină specifică și reduce drastic producția de spermatozoizi. Aceasta ar putea fi comercializată peste cinci ani.Cercetătorii nu au emoții în ceea ce privește vânzările. Studiile arată că bărbații sunt dispuși să să împartă responsabilitatea contracepţiei în cadrul cuplului.După testele de laborator, cele realizate pe oameni vor începe în curând.